Значэнне агульнай інфармацыйнай прасторы з кожным годам узрастае. Пра гэта гаварыў журналістам старшыня Выканаўчага камітэта — выканаўчы сакратар СНД Сяргей Лебедзеў перад пленарным пася­джэннем XI Беларускага міжнароднага форуму. Ён адзначыў, што інтэрнэт стаў важнай крыніцай інфармацыі і некаторыя ўжо не глядзяць тэлебачанне, не чытаюць газет. “У сувязі з гэтым супрацоўніцтва ў сферы інфармацыі вельмі важнае. Важная падача аб’ектыўнай інфармацыі. Настрой насельніцтва залежыць ад таго, што яно бачыць з экранаў тэлевізараў, што чуе”, — падкрэсліў выканаўчы сакратар.